

Република Србија

ГРАД ВРАЊЕ

ГРАДСКА УПРАВА

Одељење за урбанизам,

имовинско-правне послове,

комунално-стамбене делатности

и заштиту животне средине

Број: 003572406 2024 08033 004 030 380 001

Дана 30. 12. 2024. годинe

В Р А Њ Е

**О Б А В Е Ш Т Е Њ Е**

Одељење за урбанизам, имовинско-правне послове, комунално-стамбене делатности и заштиту животне средине града Врања, обавештава заинтересоване органе и организације и заинтересовану јавност да је поднет захтев за давање сагласности на Студију о процени утицаја на животну средину ПРОЈЕКТА:

1. Изградња фотонапонске електране на земљи, укупне активне снаге прикључења 9,99MW са целокупном предајом енергије у дистрибутивни систем, на КП бр. 3574 КО Доње Жапско, на територији града Врања. Подносилац захтева је Предузеће за планирање, пројектовање и екологију Еcologica Urbo доо Крагујевац, Ул. Саве Ковачевића бр. 1, 34000 Крагујевац, по овлашћењу носиоца пројекта „Кобра глобал доо Лесковац“, Ул. Раданска бр. 257, 16000 Лесковац.

Увид у податке, обавештења и документацију из захтева носиоца пројекта може се извршити у просторијама Одељења за урбанизам, имовинско-правне послове, комунално-стамбене делатности и заштиту животне средине, у Врању, у Улици Иве Лоле Рибара бр. 1, у канцеларији бр. 2, у периоду од 30. 12. 2024 – 23. 01. 2025. године, у времену од 10.00 – 13.00 часова.

Обавештавамо заинтересовану јавност да се у горе наведеном року, може извршити јавни увид и доставити мишљење у писаном облику о захтеву за давање сагласности на Студију о процени утицаја на животну средину, овом надлежном органу.

**ЈАВНА ПРЕЗЕНТАЦИЈА И ЈАВНА РАСПРАВА** о предметној студији о процени утицаја биће одржана у сали Скупштине града Врања, у улици Краља Милана бр. 1, у Врању, дана 27. 01. 2025. године, у 12.00 часова.

У јавној презентацији и јавној расправи о предметној Студији процене утицаја на животну средину учествоваће носилац пројекта и обрађивач студије сагласно члану 20. став 4. Закона о процени утицаја на животну средину („Службени гласник РС“ број 135/04 и 36/09).

Обавештење се објављује на основу члана 20. став 2. и члана 29. Закона о процени утицаја на животну средину („Службени гласник РС“, бр. 135/04 и бр. 36/09).